# data[].attributes.body
For de 5-9 årige er Vitello bøgerne et hit. Det er ikke uden grund, for de er velskrevet, humoristiske og byder på spænende oplevelser sammen med Vitello. Han er egentlig en ret almindelig dreng, Vitello, men alligevel er hans liv ofte en smule skævt og anderledes. Han får en masse ideer, bl.a. at han vil prøve og være forretningsmand, og han er ikke bleg for at førre det ud i livet. Vitello får ikke altid succes med sine ideer og forsøg, men han lærer og oplever altid en helt masse, for det meste om ret basale ting i livet. Bøgerne er lette at forstå, ikke for ulykkelige eller lykkelige men lige midt i mellem.

Der findes efterhånden et hav af bøger om Vitello, hvor han i hver bog oplever og også erfarer sig nye ting. Oplevelserne er altid i humoristisk børnehøjde, selvom det ikke altid er særlig sjovt at være Vitello. Børn kan have det sjovt med disse historier, blive klogere, undre sig, få ondt af Vitello mm.

# data[].attributes.headline
Vandspejlet (Victoria og verdensmålene) 

# data[].attributes.subject
Vandspejlet (Victoria og verdensmålene) 

# data[].attributes.body
Victoria & Verdensmålenes er en bogserie om FN’s Verdensmål. "Vandspejlet" er bog nummer 6 som handler om verdensmål nummer 6; rent vand og sanitet.
Der er i alt 17 bøger til de tilhørende 17 verdensmål, og hertil er der undervisningsmateriale, som rettet sig mod mellemtrinnet.

Danske Victoria er en handlekraftig pige, som i hver bog tager læseren med ud i verden og udforsker verdensmålene. Hun møder Nixon fra Tanzania gennem en vandpytte, og herfra hopper Victoria ned i vandpytten og landet selv hos Nixon i Tanzania. Victoria og Nixon ser på tanzaniske toiletforhold, de vasker hænder og taler meget om hvad rent vand betyder og hvordan man kan sikre rent drikkevand. Tilbage i Danmark besøger bogen også et vandværk og et renseanlæg. Bogen er en fiktiv fortælling, men minder, udover de fiktive træk, om virkeligheden.

Bogen er foruden en god, nær og hyggelig lille historie som børnene synes om, også fuld er læring og udsyn.

Alle bøgerne i denne serie ligger op til en snak om verden og verdens udfordringer. De giver mulighed for at lade børn og voksne kigge ud i verden sammen, gennem litteraturen, og herfra tale om og reflekterer over betydningen af hvilken position i verden man selv har og er født ind i og denne forlængelse en forståelse af hvordan det kan forholde sig meget andeledes for andre børn i verden, uden at det bliver nogen skræmmekampagne eller giver børnene skyldfølelse over deres velstand.

# data[].attributes.body
Marias dukke er en billedbog med tankefulde illustrationer.
Bogen handler om Maria og hendes bror som er fattige børn i sydamerika. De bor i en hytte som de selv har bygget, lige ved siden af togbanen, så det runger voldsomt om natten når toget kører forbi. Børnene overlever ved at samle skrald i gaderne, og sortere det til de voksne. Det gør de sammen med deres ven Manolo. Børnene får penge af de voksne som de kan købe mad for.

En dag bliver Manolo bidt af en rotte, han får feber og de voksne tager ham med. Historien fortæller ikke mere om, hvad der sker med ham. Maria finder en dag en fin dukke, den er hvid, har lyst hår og en smyk blå kjole på. Hun er så glad for den, men hun ved hun ikke må beholde den - de voksne skal have alt hvad børnene finder. Det går galt, da de alligevel forsøger at gemme dukken for de voksne. Deres hytte bliver ødelagt og børnene blive nødt til at tage væk.

Bogen er en del af Fandango for 2. klasse, og derfor er der tilhørende opgaver til bogen. Historien er i sig selv fuld af muligheder for samtaler og horisontnedsmeltning med børnene, fordi de så let får sympati med historiens børn, og lever sig ind i den uretfærdighed de befinder sig i. Alligevel byder historien også på tegninger af glade børn som leger, selvom de ikke har noget af alt det som de fleste børn har i Danmark. Legen har man altid.

# data[].attributes.body
Denne historie af Thorbjørn Egner er en hyggelig, sjov og nærværende fortælling om dyrene i hakkebakkeskoven. Historien følger Morten skovmus, som bare gerne vil have at alle skal være venner. Morten udfordres, fordi det ikke altid er alle, som ønsker at hjælpe hinanden i skoven. Til historien er der tilhørerende musik, som kan benyttes som et supplement til at introducere børnene til dette univers.

Bogens overordnede tema er venskab og forskelligheder. Samtaler om større temaer med børn, kan ofte fungerer godt når de foregår ud fra et fælles tredje, som i dette tilfælde kan være denne historie. de situationer som dyrene i hakkebakkeskoven kommer ud for, er sjælendt langt fra de situationer som børn vil kunne opleve i skolegården mm.

Ofte elsker børn naturen og dyr, og denne fortælling vil derfor ligeledes kunne inspirere dem med fabellignende karakterer, som har hver deres træk. Nogle kan man måske spejle sig i, og andre er helt ukendte. Bogen kan også lægge op til en snak om hvad fantasi egentlig er, og hvordan man gennem forstilling kan lege og finde på historier om eksempelvis dyr. For dyr kan ikke tale, bage eller lege sammen på kryds og tværs, det kan vi kun forestille os og lege fordi det er sjovt.

# data[].attributes.body
Astrid Lindgren skriver med varme og indlevelse om at være barn og til børnene. Pippi er ikke som andre børn, hun er meget anderledes, meget uartig, meget stærk men også god af sig. Pippi leger med Annika og Tommy hvor særligt Annika er meget ordentlig af sig. Fortællingerne om Pippi er sjove litterære oplevelser, som først og fremmest giver børn smil på læben. Herudover er hun en meget filosoffisk litterær figur. Hun kan nogle ting, som helt almindelige børn ikke kan men her imellem udfordrer hun også nogle ting som helt almindelige børn netop godt kan tage til sig; nemlig gå på modet med et godt hjerte. Det man ikke har prøvet før, klarer man nok. Pippi er glad, frisk og ubekymret og drager sammen med sine to venner på spænende eventyr, som giver børn mulighed for at opleve og lade sig inspirere af bemærkelsesværdige karaktertræk, som de både man udfordres af og lære af. Selv voksne mennesker trækker ofte på citater fra Pippi, fordi snerten af hendes mod og letsindige tilgang, nok er ønsket i os alle.

# data[].attributes.body
Alfons Åberg er en serie af søde små historier til de mindste elever. I "Kom nu, Alfons Åberg", tager historien udgangspunkt i en hverdagssituationen mellem Alfons og hans far, de skal nemlig ud af døren, og det er ikke helt gnidningsfrit, som mange af børnene nok kan genkende for deres egen hverdag derhjemme. Egentlig vil Alfons bare hjælpe sin far med avisen, og de historien ender med, at de alligevel smiler til hinanden og kommer godt afsted. Historien fortælles fra Alfons perspektiv, og på den måde er historien i rigtig god øjenhøjde med børnene som læsere. Både denne historie og de andre gode fortællinger om Alfons er simple i både sprog og billeder, men bærer alligevel altid små vigtige moraler med sig. Alfons Åberg er som litterær figur karikeret som en ganske almindelig dreng, der oplever ganske almindelige ting som både går godt og sommetider går mindre godt. På den måde vil mange børn formentlig kunne spejle sig i dele af historierne om Alfons Åberg, hvis ikke i Alfons som person, så i de ting han oplever.

# data[].attributes.headline
Digtsamlingen: "Eventyr fortalte for børn"

# data[].attributes.subject
Digtsamlingen: "Eventyr fortalte for børn"

# data[].attributes.body
H. C. Andersens eventyr er ikke skrevet til børn, men i 1835 udkommer han med denne digtsamling til børn. Andersen mener, at børn har sans for poesi. At barnet har en umiddelbarhed, en naturlighed og fantasi som gør dem modtagelige overfor kunstneriske indtryk som eksempelvis eventyr.

Eventyrene er på overfladen yndige historier, som de fleste vil kunne nyde at lytte til. De er enormt velskrevet, poetiske og giver herigennem læseren adgang til en eventyrlig litterær oplevelse. Eventyrenes dybde, og eventyrene i denne digtsamling for børn, har altid moraler og pointer som hører voksenlivet til. Eksempelvis i prinsessen på ærten, hvor ærten blandt andet er medvirkende til at gøre historien børnevenlig. Dette eventyr kritiserer som så mange andre af Andersens eventyr, hvordan klassesamfundet fungerer og hertil indeholder historien også fallossymboler som et centralt element.

Det didaktiske potentiale i Andersens eventyr ligger i de mange lag der gemmer sig i den psykologiske poesi som både børn og voksne kan optages af. Børnene må tage sig af historiens yderste lag og tilhørerende moraler. Eksempelvis forskellen mellem rig og fattig i gamle dage. Herudover er historierne skrevet med en sådan virtuositet, at de er gavnlige til at træne børns opmærksom på litteratur og historier helt generelt.

# data[].attributes.body
Stian Hole er en prisbelønnet norsk forfatter, kendt for at skrive børnebøger om alle de svære følelser. Han kritiseres for at slukke for børnenes håb inden det overhovedet er blevet tændt. Selv mener han dette er en gammeldags påstand. Det, der er vanskeligt for børn, bliver ikke mindre vanskeligt af, at vi ikke at taler om det. Tværtimod bliver det farlige bare mere farligt. Bøger til børn skal ikke være tømt for håb, men de skal heller ikke bilde børnene ind, at verden er fuld af lykkelige slutninger. Hole argumenterer for, at håb udkommer i forskellige former. Han er særligt berømt for bøgerne "Garmann" der handler om den 6-årige dreng Garmann, som bl.a. både er spændt på og bange for at starte i skole.

Bogen "Du og jeg" handler om hvordan en pige ser frygten i øjnene for at miste hendes bedstefar. Hun er ængstelig bange, og læseren gennemgår sammen med hende en anspændt følelsesmæssig rejse når hun i bogen ror en tur med hendes bedstefar og lillebror.  I bogen "Du og jeg", er både billeder og sprog af samme sansefulde karakter som Holes andre værker. Billederne er af drømmeagtig karakter, og sproget er poetisk og yderst velskrevet, selvom det fortsat er simpelt og i børnehøjde. Hole længes efter barnets evne til at åbne sanserne, og derfor møder børnene et hav af sansende indtryk med billederne i bøgerne. I denne bog er billederne af en drømmeagtig karakter fra den båd som Pigen, lillebror og bedstefar ror i. Billederne har en interessant dybde, som ligesom teksten indholdsmæssige karakter, ligger op til samtale med børnene.

Hole beskriver hans stil i billeder således:
"Jeg samler på sansninger og forsøger at ordne dem i mine værker. Det fører mig selv og læseren frem til nye erkendelser. Blandt andet at det ikke er alt, som kan ordnes".

Det didaktiske potentiale i Holes bøger er tilstede, men i skolesammenhæng også kontroversielt. Det er specielt at stifte bekendtskab eller genleve svære og tunge følelser gennem litteratur i et rum med sine klassekammerater. Disse bøger må stilladseres med stor omhu, og tage højde for hvilken positiv forskel de kan gøre for børn og deres følelser.

# data[].attributes.body
Bogen "mål" handler om en børnegruppe i Italien med Tommy som hovedperson. Tommy er en talentfuld fodboldspiller, mens hans venner er en broget skare af forskellige typer, både piger og drenge. På den måde rækker bogen ud til flere end blot de fodboldinteresserede drenge. Børnene spiller en masse fodbold, men herudover møder de mange forskellige mennesker, bl.a. en rar kok, de møder udfordringer og får sammen en masse oplevelser, både i hverdagen og på de forskellige rejser de drager på.

De dygtige læsere vil selv kunne læse denne bog i 3. klasse.
Til de yngre årgange er denne bog optimal som fælles oplæsningsbog. Bogen kan sammenlignes med andre serier som "Bækagerboldklub", "Sam og Sigge" og andre serier. Ved brug af disse bøger til fælles oplæsning i klassen, så indledes eleverne sammen i et læsefællesskab, hvor de kan spejle sig, inspireres og få oplevelser sammen med børnegrupper fra bøgerne. I og med bøgerne udkommer i serier, kan eleverne selv læse videre individuelt eller fælles med deres forældre. Klassen får ligeledes et fælles tredje at tale om og undre sig over sammen.

# data[].attributes.body
De to prisbelønnede forfattere har her skrevet en både sjov og tankevækkende bog. Den sætter fokus på, hvordan det kan lette de tunge tanker, at se andre lave nogle af de fejl, som man også selv går rundt og laver. Klovnen, som bare ikke er særlig sjov, prøver virkelig at blive sjovere, samtidig med han får skæld ud og får publikum til at tænke på ting fra deres eget liv. Fx en lidt klodset morfar som alligevel er god nok. Stian Holes stil om at sætte ord på svære tanker og ikke altid give børnene en lykkelig slutning, er i denne bog kombineret med en god portion realistisk håb og humor, samtidig med at den sætter fokus på reelle problemstillinger, som kan være gældende for såvel børn som voksne.

Bogens didaktisk potentiale er godt, fordi den lægger op til samtale om bogen forskellige pointer: Hvornår er man god nok? Laver vi alle fejl? Hvad sker der hvis man fejler? Hvad sker der, og hvad gør man bedst, hvis andre laver fejler eller er anderledes? Udover potentialet for samtale, vil der også kunne arbejdes med opgaver til bogen som både kunne kombinere at reflektere, perspektivere, skrive og tegne.